
KURZUSLEÍRÁS

Az előadás két célt követ: betekintést kíván nyújtani a felvilágosodás korának gyakorlati filozófiájába, ehhez kapcsolódóan pedig ismertetni kívánja a kanti morálfilozófia főbb tételeit és problémafelvetéseit. A munka során a szoros szövegelemzések mellett általánosabb kérdések megfogalmazására is mód nyílik: szeretnék együtt gondolkodni a hallgatókkal az elméleti és a gyakorlati filozófia különbségének mibenlétéről, a morál eredetének és mibenlétének különböző felfogásairól, valamint arról: megalapozható-e érvényesen a racionális morál, és ha igen, hogyan?
Oktató: Blandl Borbála (blandlborbala@gmail.com)
Időpont: Csütörtök 8.15-9.45
Hely: BTK D 403

Munkamódszer
Az órákon tárgyalt szövegek olvasása erősen ajánlott, gyakran sor kerül majd a szoros szövegértelmezésre, illetve a témával kapcsolatos megállapítások megalapozása is jórészt ezekben a szövegekben található (így ez képezi bármilyen értelmes vita alapját). A MI használata a felkészülés során támogatott, de nem váltja ki a feladott szövegek elolvasását. 
Követelmények 
Zárthelyi dolgozat, félév végén szóbeli vizsga a feladott szövegekből. 
Értékelés: A vizsga a zárthelyi dolgozatban adott válaszok megbeszélésén alapul.
Hiányzás: Az előadásokon javasolt a személyes jelenlét.
Órai munka: Aktív órai részvétel javasolt.
A ZH anyaga: a kötelező olvasmányok központi téziseinek és kiemelt definícióinak ismertetése, értelmezése. A ZH-hoz a vizsgát megelőzően tételsort adok.
Kötelező olvasmányok 
Kant, Immanuel: Az erkölcsök metafizikájának alapvetése, fordította: Berényi Gábor/Tengelyi László. Budapest, Raabe Klett Kiadó, 1998. (Ezt a kiadást használjuk!)
Kant, Immanuel: A gyakorlati ész kritikája, fordította: Papp Zoltán. Budapest, Osiris Kiadó, 2004. (Más kiadás is jó.)
Ajánlott irodalom
Hume: Értekezés az emberi természetről, Budapest, Gondolat, 1973, 623-649. o.
Kant, Immanuel: Az emberi természetben lakozó gyökeres rossz, in: Uő: A vallás a puszta ész határain belül és más írások, 144–187., fordította: Vidrányi Katalin. Budapest, Gondolat Kiadó, 1974.
Tengelyi László: Kant, Budapest, Kossuth Könyvkiadó, 1988., különösen: az „Autonómia és világrend” c. fejezet. (Más kiadás is jó.)
Cassirer, E.: Kant élete és műve. Budapest, Osiris-Gond, 2001., különösen: „A kritikai etika fölépítése” c. fejezet.
G. Prauß: Kant über Freiheit als Autonomie, Frankfurt a.M., Klostermann, 1983. (Kérésre hozzáférést biztosítok.)
Marcus Willaschek: Praktische Vernunft. Handlungstehorie und Moralbegründung bei Kant, Stutgart/Weimar, J.B. Metzler, 1992., különösen a „Handlung und Moral” c. fejezet. (Kérésre hozzáférést biztosítok.)
H.E. Alison: Kant's Theory of Freedom, CUP, 1990., különösen a „The Fact of Reason and the Deduction of Freedom” c. fejezet. (Kérésre hozzáférést biztosítok.)
Alasdair MacIntyre: Az erény nyomában, különösen a IV. fejezet: „Az előző kultúra és a felvilágosodás programja a moralitás igazolására‟, Osiris, Budapest, 1999, 58-76. o.
Szegedi Nóra: „A szabadság mint autonómia: Kant”, Magyar Filozófiai Szemle, 2016/2., 100–128.o.

